**Zmluva o dielo**

**„Rekonštrukcia fasády na objekte MZVEZ SR Hlboká 2, Bratislava“**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**Objednávateľ:**

**Názov:** Ministerstvo zahraničných vecí a európskych záležitostí Slovenskej republiky

**Sídlo:** Hlboká cesta 2, 833 36 Bratislava

**zastúpený:** Ing. Pavol Sýkorčin, generálny tajomník služobného úradu

Ing. Tibor Králik, generálny riaditeľ sekcie

ekonomiky a všeobecnej správy

**IČO:** 00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:** SK36 8180 0000 0070 0007 3594

**SWIFT(BIC):** SPSRSKBAXXX

(ďalej len „**objednávateľ**")

**a**

**Zhotoviteľ:**

**Obchodné meno:**  ........................

**Sídlo/miesto podnikania:** ........................

**Konajúci/zastúpený:**  ........................

**IČO:** ........................

**DIČ:** ........................

**IČ DPH:** ........................

**Bankové spojenie:** ........................

**IBAN:**  ........................

**SWIFT(BIC):** ........................

**zapísaný v**  ........................

(ďalej len „**zhotoviteľ**“)

(objednávateľ a zhotoviteľ ďalej spolu len „**zmluvné strany**“ alebo jednotlivo len „**zmluvná strana**“)

uzatvárajú túto zmluvu o dielo (ďalej len „**Zmluva**“):

**Článok 1**

**Úvodné ustanovenia**

1. Zmluvné strany uzatvárajú túto zmluvu v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na základe výsledku verejného obstarávania s názvom „Rekonštrukcia fasády na objekte MZVEZ SR Hlboká 2, Bratislava“, ktoré Objednávateľ ako verejný obstarávateľ vyhlásil vo Vestníku verejného obstarávania č. ................. zo dňa ..................... pod značkou ....................... (ďalej len „Verejné obstarávanie“).
2. Zhotoviteľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu tejto zmluvy, vrátane poveternostných podmienok v čase vykonávania rekonštrukcie, ako aj s faktickým stavom objektu, najmä jeho fasády a súvisiacich inštalácií, priľahlých komunikácii, príp. súvisiacich stavieb a pozemku, na ktorom sa má rekonštrukcia vykonať a sú mu známe všetky technické, kvalitatívne a kvantitatívne podmienky vykonania diela „Rekonštrukcia fasády na objekte MZVEZ SR Hlboká 2, Bratislava“ (ďalej len „Dielo“),
4. riadne sa oboznámil so všetkou dokumentáciou špecifikujúcou požiadavky na vykonanie Diela, najmä s Objednávateľom zabezpečenou textovou a výkresovou časťou Projektovej dokumentácie „Budova MZVaEZ SR – oprava fasády, II. etapa“, projektant: SPDe architekti, s.r.o., Obchodná 41, 811 06 Bratislava, ktoré tvoria prílohu č. 1 Zmluvy a sú jej neoddeliteľnou súčasťou (ďalej len „Projekt Diela“).
5. predmet tejto zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni v súlade s touto zmluvou a všetkými jej prílohami, s technologickými predpismi a postupmi výrobcov existujúcich a použitých zabudovaných zariadení a použitých stavebných výrobkov, ako aj príslušnými právnymi predpismi a tiež technickými normami uvedenými v Prílohe č. 1, v prípade akýchkoľvek zmien legislatívy alebo technických noriem sa zhotoviteľ zaväzuje vykonať Dielo v súlade s právnymi predpismi a technickými normami platnými a účinnými v čase odovzdania Diela.
6. Ak zhotoviteľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu tejto zmluvy v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
7. Ak zhotoviteľ predkladal vo verejnom obstarávaní objednávateľovi zmluvu podľa § 34 ods. 3 zákona o verejnom obstarávaní, objednávateľ je oprávnený kedykoľvek počas účinnosti tejto zmluvy požadovať od zhotoviteľa preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety postačí, ak zhotoviteľ do 5 pracovných dní od doručenia žiadosti objednávateľa predloží čestné vyhlásenie, v ktorom zhotoviteľ a osoba podľa predchádzajúceho bodu pravdivo vyhlásia, že zmluva podľa predchádzajúcej vety je platná a účinná.
8. *Ak ku dňu uzavretia tejto zmluvy budú zhotoviteľovi známi subdodávatelia, ktorých bude využívať pri plnení tejto zmluvy, bude uvedené:*

Zhotoviteľ vyhlasuje, že ku dňu uzavretia tejto zmluvy sú mu známi nasledovní subdodávatelia, ktorí sa budú podieľať na plnení predmetu tejto zmluvy:

1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za/v mene subdodávateľa

Meno a priezvisko:

Adresa pobytu:

Dátum narodenia:

*(pozn.: zoznam subdodávateľov bude rozšírený podľa skutočného počtu subdodávateľov)*

*Ak ku dňu uzavretia tejto zmluvy nebude mať zhotoviteľ žiadnych subdodávateľov, ktorých bude využívať pri plnení tejto zmluvy, bude uvedené:*

Zhotoviteľ vyhlasuje, že ku dňu uzavretia tejto zmluvy nezadáva žiadnu časť predmetu tejto zmluvy žiadnemu subdodávateľovi.

1. Zhotoviteľ sa zaväzuje oznámiť objednávateľovi akúkoľvek zmenu údajov každého svojho subdodávateľa podieľajúceho sa na plnení predmetu tejto zmluvy, a to najneskôr do 5 pracovných dní pred dňom vykonania takej zmeny.
2. Zhotoviteľ je počas trvania tejto zmluvy oprávnený zmeniť alebo pribrať (ďalej spoločne ako „zmena“) subdodávateľa, pričom subdodávateľ, ktorého sa návrh na zmenu týka musí byť zapísaný v registri partnerov verejného sektora podľa § 11 ods. 1 zákona o verejnom obstarávaní, ak sa naň taká povinnosť vzťahuje. Zhotoviteľ je povinný objednávateľovi najneskôr 5 kalendárnych dní pred dátumom, odkedy sa subdodávateľ začne podieľať na plnení predmetu tejto zmluvy, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: obchodné meno, sídlo/miesto podnikania, IČO, percentuálny podiel z hodnoty plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Zhotoviteľ je povinný, ak sa naň taká povinnosť vzťahuje, byť počas trvania tejto zmluvy v súlade s ustanovením § 11 ods. 1 zákona o verejnom obstarávaní zapísaný v registri partnerov verejného sektora podľa príslušných ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
4. Zhotoviteľ sa pri plnení tejto zmluvy zaväzuje využívať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.

**Článok 2**

**Predmet zmluvy**

1. Zhotoviteľ sa zaväzuje na svoje náklady a na svoje nebezpečenstvo za podmienok dohodnutých v tejto zmluve pre objednávateľa vykonať Dielo špecifikované v Prílohe č. 1 za použitia výrobkov a vykonania prác uvedených v záväznom a úplnom rozpočte Diela, tvoriacom Prílohu č. 2 Zmluvy (ďalej aj ako „Rozpočet“). Dielo bude vykonané v sídle Objednávateľa na objekte Hlboká 2, Bratislava (ďalej len „Objekt“).
2. Dielo sa člení na nasledujúce časti, ktoré sú v projekte označené ako:

Časť Diela 1: Severné a východné priečelie severného krídla pôvodného objektu

Časť Diela 2: Nerealizované vonkajšie fasády nízkopodlažnej prístavby

Časť Diela 3: Južná, východná a časť severnej dvorovej fasády pôvodného objektu

Časť Diela 4: Podchod a nadväzujúca časť južnej fasády prístavby

Časť Diela 5: Výmena okenných výplní v južnej travertínovej fasáde pôvodného objektu

Časť Diela 6: Nová povrchová úprava soklovej časti objektu vrátane výmeny výplní

dverných otvorov

1. Predmetom tejto zmluvy a záväzkom zhotoviteľa pri vykonávaní Diela sú aj ďalšie plnenia, zhotoviteľ sa najmä zaväzuje:
2. zabezpečiť označenie staveniska, zriadenie, prevádzkovanie, údržbu a likvidáciu zariadenia staveniska a to v súlade so všeobecne záväznými právnymi predpismi a príslušnými technickými normami,
3. viesť stavebný denník podľa ustanovenia § 46d zákona č. 50/1976 Zb. o  územnom plánovaní a stavebnom poriadku (stavebný zákon) v súlade so všeobecne záväznými právnymi predpismi,
4. zabezpečiť nakladanie s odpadmi vzniknutými v súvislosti so zhotovovaním Diela vrátane ich likvidácie v súlade s príslušnými všeobecne záväznými právnymi predpismi,
5. zaobstarať a predložiť doklady o kvalite materiálov, výrobkov a konštrukcií zabudovaných do Diela a použitých v rámci zhotovovania Diela, ako jeho súčasť, v  súlade s príslušnými právnymi predpismi a technickými normami,
6. vykonať kvalitatívne skúšky a revízie predpísaných Projektom Diela, príslušnými všeobecne záväznými právnymi predpismi a technickými normami a zaobstarať a predložiť protokoly o vykonaní takýchto skúšok a revízií,
7. zabezpečiť ochranu staveniska, v prípade potreby aj jeho strážením,
8. udržiavať poriadok a čistotu na stavenisku a v jeho okolí, v pracovnom páse mimo staveniska a v jeho okolí a na prístupových komunikáciách,
9. upozorniť objednávateľa na prípadné chyby v Projekte Diela; v opačnom prípade zhotoviteľ zodpovedá za vady vzniknuté v dôsledku takýchto chýb,
10. zabezpečiť dodržiavanie všetkých noriem BOZP na stavenisku,
11. zhotoviť dokumentáciu skutočného vyhotovenia Diela po jeho jednotlivých častiach v súlade so stavom Diela po jeho riadnom zhotovení, vrátane jeho potvrdenia odborne spôsobilými osobami zhotoviteľa,
12. uzatvoriť zmluvu o poistení zodpovednosti za škodu spôsobenú pri vykonávaní Diela, ktorá zodpovedá podmienkam stanoveným bodom 10.4,
13. raz za týždeň zvolať a zorganizovať kontrolný deň v mieste vykonávania Diela (ďalej len „kontrolný deň“) za účasti zástupcov zhotoviteľa a objednávateľa, predmetom ktorého bude pravidelné vyhodnocovanie súladu priebežného postupu prác s rámcovým rozvrhom postupu prác a podrobným harmonogramom postupu prác podľa bodu 4.3, ako aj riešenie prípadných nedostatkov zistených stavebným dozorom objednávateľa; z kontrolného dňa vyhotoviť zápis a zaslať ho zúčastneným stranám, pričom platí, že ak zúčastnené strany k zápisu do 5 dní od jeho zaslania nevznesú písomne pripomienky, považuje sa za prijatý,
14. vypracovať a predložiť v súlade s bodom 4.3 podrobný záväzný harmonogram postupu prác pre jednotlivé časti Diela uvedené v bode 2.2 a
15. vykonávať všetky ďalšie činnosti a plniť pokyny objednávateľa a povinnosti súvisiace s vykonaním Diela, ktoré vyplývajú zo všeobecne záväzných právnych predpisov,
16. pri doprave, nakladaní a vykladaní materiálov, parkovaní vozidiel dodržiavať podmienky stanovené objednávateľom.
17. Rozsah, parametre, objemy a kvalita Diela uvedeného v bode 2.1 až 2.3sú záväzne stanovené touto zmluvou a
18. textovou a výkresovou časťou Projektu Diela,
19. typmi materiálov, výrobkov, zariadení, konštrukcií, prípadne iných dodávok, prác a výkonov definovaných v Projekte Diela a v Rozpočte.
20. Objednávateľ sa zaväzuje Dielo, po jeho riadnom a včasnom vykonaní od zhotoviteľa za podmienok uvedených v článku 9 prevziať a v súlade s ustanoveniami článku 5 a 6 postupne zaplatiť zhotoviteľovi cenu za jeho vykonanie.
21. Zmluvné strany sa dohodli, že ak sa v zmluve používa pojem Dielo, rozumejú sa ním aj všetky plnenia uvedené v bode 2.3.
22. Ak sa na vykonávaní Diela budú podieľať iné osoby poverené zhotoviteľom (subdodávatelia), pri vykonávaní Diela nesie zhotoviteľ zodpovednosť akoby Dielo vykonával sám. Zhotoviteľ sa zaväzuje oboznámiť subdodávateľov so všetkými právami a povinnosťami vyplývajúcimi z tejto Zmluvy.

**Článok 3**

**Vlastnícke právo a nebezpečenstvo škody**

1. Vlastníkom Diela počas celej doby jeho vykonávania zostáva objednávateľ. Prechod vlastníctva k zabudovaným materiálom, konštrukciám, zariadeniam alebo inému hmotnému majetku na objednávateľa nastáva momentom, keď sa stanú súčasťou Diela, pričom zhotoviteľ znáša nebezpečenstvo škody na Diele.
2. Momentom protokolárneho prevzatia príslušnej časti Diela v súlade s bodom 9.8 prechádza nebezpečenstvo škody na príslušnej časti Diela na objednávateľa; dovtedy znáša nebezpečenstvo škody na vykonávanom Diele zhotoviteľ.

**Článok 4**

**Čas plnenia**

1. Zhotoviteľ realizuje Dielo v nasledujúcich lehotách:
2. začatie vykonávania Diela: dňom prevzatia staveniska od objednávateľa v súlade s článkom 7.2 až 7.5,
3. odovzdanie a prebratie celého vykonaného Diela podľa bodu 9.9 po riadnom ukončení preberacieho konania: najneskôr do 308 dní odo dňa prevzatia staveniska od objednávateľa v súlade s článkom 7.2 až 7.5..
4. Zhotoviteľ začne s vykonávaním Diela dňom, v ktorom objednávateľ, po splnení podmienok uvedených v bode 7.4, odovzdá zhotoviteľovi stavenisko a zhotoviteľ ho od objednávateľa preberie v rozsahu a za podmienok uvedených v bode 7.2, 7.3 a 7.5. Týmto dňom začne súčasne plynúť lehota na vykonanie Diela.
5. Zhotoviteľ ukončí vykonávanie Diela po predchádzajúcom splnení všetkých svojich záväzkov uvedených v tejto zmluve, najneskôr v posledný deň lehoty na vykonanie Diela podľa bodu 4.1 písm. b). Zhotoviteľ sa bude pri vykonaní Diela riadiť rámcovým rozvrhom postupu prác, ktorý tvorí prílohu č. 3 Zmluvy a je jej neoddeliteľnou súčasťou (ďalej len „Rozvrh“) a podrobným harmonogramom postupu prác (ďalej len „Harmonogram“), ktorý bude vypracovaný Zhotoviteľom v listinnej forme v súlade Rozvrhom pre každú z častí Diela podľa bodu 2.2 zvlášť. V Harmonograme bude po týždňoch uvedený vecný postup prác pre jednotlivé časti Diela a budú definované dôležité termíny začatia a dokončenia jednotlivých prác. Harmonogram bude zhotoviteľom predložený vždy v lehote najneskôr do 15 dní pred začatím prác na konkrétnej časti Diela. Harmonogram bude po jeho predložení schválený zhotoviteľom a podpísaný oprávnenou osobou objednávateľa podľa bodu 8.7. Počas vykonávania Diela bude zhotoviteľ povinný predkladať návrhy na jeho prípadnú aktualizáciu podľa reálneho stavu vykonávania Diela v súlade s Rozvrhom.
6. Objednávateľ berie na vedomie, že práce v exteriéri nie je možné vykonávať za nepriaznivých poveternostných podmienok, za ktoré sa pre účely Zmluvy považujú dážď, búrka, blýskavica, krupobitie a silný vietor, a to v takej intenzite, ktorá by objektívne bránila plneniu predmetu zmluvy.
7. Ak objednávateľ písomne požiada zhotoviteľa o dočasné prerušenie prác na Diele z dôvodov na strane objednávateľa (napríklad z dôvodu konania spoločenského podujatia v areáli objednávateľa), zhotoviteľ je povinný prerušiť práce na Diele na objednávateľom stanovenú dobu.
8. Lehota na vykonanie Diela podľa bodu 4.1 písm. b) sa predlžuje o čas trvania prekážok podľa bodu 4.4 a o čas trvania prekážok na strane objednávateľa uvedených v bode 4.5 alebo z dôvodov vyskytnutia sa okolností špecifikovaných v § 374 Obchodného zákonníka. O rovnaký čas sa posúvajú aj všetky čiastkové termíny vykonávania Diela uvedené v Rozvrhu a Harmonograme.
9. Okrem prípadu uvedeného v bode 4.6 môžu zmluvné strany meniť Harmonogram len v súlade s Rozvrhom, a to na základe odôvodnenej požiadavky zmluvnej strany, vyjadrenia projektanta a stavebného dozoru k plánovanej zmene Harmonogramu a súhlasu druhej zmluvnej strany. Upravený Harmonogram zhotoviteľ vyhotoví v listinnej forme v dvoch vyhotoveniach, ktoré podpíšu oprávnené osoby zmluvných strán oznámené podľa bodu 15.7, a jedno vyhotovenie odovzdá objednávateľovi.
10. Zhotoviteľ je povinný vypratať a vyčistiť stavenisko a odovzdať ho objednávateľovi v lehote do 15 pracovných dní odo dňa odovzdania Diela, resp. jeho časti podľa článku 9.

**Článok 5**

**Cena za Dielo**

1. Za zhotoviteľom odovzdané a objednávateľom prevzaté Dielo, riadne vykonané podľa Projektu Diela a podmienok dohodnutých v tejto zmluve, zaplatí objednávateľ zhotoviteľovi cenu dohodnutú v súlade s § 546 ods. 1 Obchodného zákonníka a zákona NR SR č. 18/1996 Z. z. o cenách v znení neskorších predpisov

vo výške ............. EUR bez DPH (slovom: .................. EUR bez DPH) za celé Dielo.

K cene bude účtovaná DPH podľa platných a účinných právnych predpisov.

*Pozn.: cena za Dielo bude doplnená podľa ponuky úspešného uchádzača. V prípade, ak sa úspešný uchádzač stane platiteľom DPH v čase medzi predložením ponuky a uzavretím tejto zmluvy, cena bez DPH uvedená v ponuke bude na účely zmluvy považovaná za cenu s DPH a  cena bez DPH na účely tejto zmluvy bude cena bez DPH uvedená v ponuke znížená o príslušnú DPH.*

1. Ak sa zhotoviteľ, ktorý v momente uzavretia tejto zmluvy nie je platiteľom DPH, stane po uzavretí tejto zmluvy platiteľom DPH, cena Diela uvedená v bode 5.1 sa bude považovať za cenu s DPH od vzniku povinnosti zhotoviteľa odvádzať DPH.
2. Výška ceny za Dielo uvedená v bode 5.1, je záväzným spôsobom určená v súlade s Rozpočtom.
3. V cene za Dielo uvedenej v bode 5.1 sú zahrnuté všetky náklady zhotoviteľa súvisiace s kompletným vykonaním Diela, splnením všetkých jeho zmluvných záväzkov a odovzdaním Diela objednávateľovi.
4. K navýšeniu dohodnutej ceny za Dielo uvedenej v bode 5.1 môže dôjsť len v súlade so zákonom o verejnom obstarávaní, a to formou dodatku k zmluve.
5. V súlade s § 18 ods. 1 písm. a) zákona o verejnom obstarávaní sa zmluvné strany dohodli, že ak sa v priebehu realizácie Diela vyskytne potreba nevyhnutnej realizácie nových konštrukcií a/alebo prác, ktoré nie sú uvedené Rozpočte, ich cena sa v dodatku k zmluve urči nasledovne:
6. v prípade, že druh naviac prác je zhodný s niektorou z prác alebo konštrukcií už uvedených v Rozpočte, cena naviac prác sa určí analogicky tak, že počet merných jednotiek naviac prác sa vynásobí jednotkovými cenami zodpovedajúcich prác alebo konštrukcií uvedených v Rozpočte,
7. v prípade, že pôjde o naviac práce, ktorých druh sa nezhoduje so žiadnou z prác alebo konštrukcií už uvedených v Rozpočte, cenu takýchto naviac prác určí objednávateľ po posúdení cien projektantom a stavebným dozorom.
8. Znížiť cenu uvedenú v bode 5.1 o ceny prác, ktoré z objektívnych dôvodov nemajú byť vykonané, je možné na základe písomnej požiadavky objednávateľa a uzatvoreného písomného dodatku k tejto zmluve, pričom cena uvedená v bode 5.1 sa zníži o súčet cien jednotlivých položiek týchto nevykonaných prác uvedených v Rozpočte.

**Článok 6**

**Platobné podmienky a fakturácia**

1. Objednávateľ neposkytne zhotoviteľovi v priebehu vykonávania Diela preddavok z ceny za Dielo.
2. Účtovanie a platenie ceny za Dielo uvedenej v bode 5.1 bude prebiehať na základe čiastkových preberacích protokolov vyhotovených v súlade s článkom 9.8, po dokončení jednotlivých častí Diela podľa bodu 2.2.
3. Zhotoviteľ je povinný vystaviť a doručiť objednávateľovi čiastkovú faktúru na cenu príslušnej časti Diela do 14 dní odo dňa prevzatia tejto časti Diela objednávateľom v súlade s bodom 9.8. Faktúra musí byť vystavená v listinnej forme.
4. Prílohou každej čiastkovej faktúry bude podpísaný čiastkový protokol o odovzdaní a prevzatí príslušnej časti Diela podpísaný oprávnenými osobami zmluvných strán.
5. Faktúra musí spĺňať všetky náležitosti určené príslušnými právnymi predpismi a musí byť v súlade s touto zmluvou, v opačnom prípade je objednávateľ oprávnený vrátiť zhotoviteľovi faktúru na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry objednávateľovi. Na účely tejto zmluvy faktúra nie je v súlade so zmluvou aj v prípade, ak s ňou nebola súčasne doručená príloha uvedená v bode 6.4.
6. Okrem náležitostí podľa bodov 6.4 a 6.5 je zhotoviteľ povinný vo faktúre uviesť svoje IČO, DIČ, IČ DPH, ak mu bolo pridelené, alebo údaje týmto údajom ekvivalentné v krajine sídla zhotoviteľa, svoje obchodné meno a názov banky, jej kód SWIFT/BIC, poštovú adresu sídla pobočky banky, kde bol zriadený bankový účet, na ktorý objednávateľ uhradí fakturovanú sumu, a číslo takého bankového účtu vo formáte IBAN a kód SWIFT/BIC. V prípade, ak z technických dôvodov nebude môcť zhotoviteľ informácie podľa tohto bodu na faktúre uviesť, uvedie tieto informácie v prílohe faktúry.
7. Zmluvné strany berú na vedomie, že po úhrade čiastkovej faktúry za poslednú prevzatú časť Diela budú považované všetky pohľadávky zhotoviteľa voči objednávateľovi za vysporiadané, s výnimkou vrátenia kaucie podľa článku 12.12.
8. Lehota splatnosti faktúr je 30 dní odo dňa ich doručenia objednávateľovi. Objednávateľ uhradí fakturovanú sumu bankovým prevodom na účet zhotoviteľa uvedený v záhlaví tejto zmluvy. Zhotoviteľ nie je oprávnený požadovať zaplatenie na iný bankový účet. K zmene bankového účtu, na ktorý bude objednávateľ uhrádzať fakturované sumy môže dôjsť iba uzavretím dodatku k tejto zmluve.
9. Fakturovaná suma sa považuje za uhradenú dňom odpísania fakturovanej sumy z bankového účtu objednávateľa v prospech bankového účtu zhotoviteľa.

**Článok 7**

**Odovzdanie a prevzatie staveniska a spolupôsobenie objednávateľa**

1. Pred a počas vykonávania Diela poskytne objednávateľ zhotoviteľovi nevyhnutné spolupôsobenie spočívajúce v:
2. odovzdaní staveniska a ďalších náležitostí potrebných na vykonanie Diela v rozsahu uvedenom v bode 7.2 a 7.3,
3. zabezpečení výkonu stavebného dozoru v súlade s platnou legislatívou a
4. zabezpečení autorského dozoru projektanta počas celej doby vykonávania Diela,
5. Objednávateľ odovzdá zhotoviteľovi v mieste vykonávania Diela stavenisko v deň a hodinu, ktoré si dohodnú. Ak nedôjde k dohode na dni a hodine prevzatia staveniska, za deň prevzatia staveniska sa považuje 30. deň nasledujúci po dni nadobudnutia účinnosti tejto zmluvy. Napojenie stavby na prívod elektrickej energie a vody bude riešené formou podružného merania, ktoré na vlastné náklady zabezpečí zhotoviteľ. Umiestnenie podružných meračov určí objednávateľ.
6. Súčasne s odovzdaním staveniska podľa bodu 7.2 odovzdá objednávateľ zhotoviteľovi Projekt Diela v dvoch vyhotoveniach v tlačenej forme a v elektronickej podobe vo formáte .pdf a .dwg.
7. K začatiu aktu odovzdania a prevzatia staveniska podľa bodu 7.2 je zhotoviteľ povinný predložiť objednávateľovi:
8. jedno vyhotovenie zmluvy o poistení zodpovednosti za škodu uvedenej v bode 10.4, alebo jej overenú kópiu,
9. doklad preukazujúci zloženie kaucie v súlade s článkom 12, ktorým je potvrdenie o poukázaní finančných prostriedkov na účet zhotoviteľa, potvrdenie o bankovej záruke alebo potvrdenie o poistení záruky, podľa spôsobu zloženia kaucie.
10. Splnením záväzkov objednávateľa uvedených v bode 7.2 a 7.3 a záväzkov zhotoviteľa uvedených v bode 7.4 sa stavenisko považuje zo strany objednávateľa za odovzdané a zo strany zhotoviteľa za prevzaté. O tejto skutočnosti sa na stavenisku vyhotoví protokol o odovzdaní a prevzatí staveniska, ktorý podpíšu oprávnení zástupcovia zmluvných strán.
11. Stavebný dozor objednávateľa je počas celej doby vykonávania Diela oprávnený:
12. kontrolovať vecný a časový postup vykonávania Diela a súlad vykonávaného Diela s Projektom Diela, Rozvrhom, Harmonogramom, Zmluvou, inými dokladmi odovzdanými objednávateľom zhotoviteľovi a s platnými technickými normami,
13. sledovať denné zápisy zhotoviteľa v stavebnom denníku, pripájať k nim svoje upozornenia na nedostatky zistené pri vykonávaní Diela, ako aj vznášať na zhotoviteľa požiadavky súvisiace s postupom, kvalitou a rozsahom vykonávaného Diela,
14. zabezpečovať vyjadrenia alebo účasť autorského dozoru projektanta na stavenisku na účely podania vysvetlení k nejasnostiam v Projekte Diela alebo stanovísk k prípadným odchýlkam vykonávaného Diela od Projektu Diela, ako aj k ďalším skutočnostiam, ktoré sa týkajú vykonávaného Diela,
15. zvolávať a organizovať kontrolné dni za účasti štatutárneho zástupcu zhotoviteľa alebo jeho splnomocnených zástupcov a zástupcov objednávateľa uvedených v bode 8.6, predmetom ktorých bude pravidelné vyhodnocovanie súladu priebežného postupu prác s Rozvrhom a Harmonogramom, ako aj riešenie prípadných nedostatkov zistených stavebným dozorom počas plnenia jeho povinností podľa písm. a) až c),
16. plniť ďalšie úlohy a povinnosti v súlade s právnymi predpismi.

**Článok 8**

**Ďalšie záväzky zhotoviteľa súvisiace s vykonávaním Diela**

1. Počas vykonávania Diela je zhotoviteľ povinný:
2. použiť na vykonanie Diela materiál, výrobky a konštrukcie, ktoré sú nové, prvej triedy akosti a kvalitatívne zodpovedajúce Projektu Diela, príslušným právnym normám, technickým normám, iným technickým predpisom, nezaťažené právami tretích osôb a pred ich zabudovaním do Diela predkladať objednávateľovi doklady o ich kvalite,
3. nevykonať práce, ktorými by ohrozil zdravie, život alebo bezpečnosť osôb, spôsobil škodu na majetku, prípadne ktorými by porušil právny alebo technický predpis,
4. oznámiť objednávateľovi najneskôr 24 hodín vopred termín vykonania skúšky, alebo vtom istom termíne vyzvať objednávateľa ku kontrole prác, ktoré majú byť ďalším postupom zakryté alebo sa stanú neprístupnými, v opačnom prípade je povinný na požiadanie objednávateľa príslušnú skúšky opakovať, alebo zakryté práce odokryť na vlastné náklady,
5. zabezpečiť účasť ním poverených osôb pri výkone stavebného dozoru objednávateľa,
6. urobiť okamžité opatrenia na odstránenie nedostatkov alebo vád vo vykonávaní Diela zistených objednávateľom alebo projektantom,
7. písomne informovať objednávateľa o vzniku akejkoľvek udalosti, ktorá bráni vo vykonávaní Diela alebo ktorá jeho vykonávanie sťažuje a o poistnej udalosti,
8. doručiť objednávateľovi doklad o likvidácii nebezpečného odpadu, prípadne iného stavebného odpadu ktorý vznikol pri alebo v súvislosti s vykonávaním Diela,
9. strpieť a/alebo zaviazať každú osobu, ktorá sa bude podieľať na plnení zmluvy, aby strpela bezpečnostné kontroly svojej osoby a vozidla pri vjazde a výjazde do/z areálu objednávateľa,
10. písomne oznámiť objednávateľovi evidenčné čísla, typ a farbu motorových vozidiel, ktoré bude zhotoviteľ používať na dopravu materiálu a osôb ak požaduje vjazd týchto vozidiel do areálu objednávateľa; túto povinnosť je zhotoviteľ povinný splniť do 5 pracovných dní pred plánovaným vjazdom vozidiel do areálu objednávateľa,
11. písomne oznámiť objednávateľovi údaje všetkých osôb, ktoré sa budú podieľať na plnení zmluvy alebo zhotoviteľových záväzkov z vád Diela a záruk v priestoroch objednávateľa; údaje osôb podľa tohto bodu je zhotoviteľ povinný poskytnúť objednávateľovi minimálne 7 pracovných dní pred plánovaným vstupom dotknutých osôb do areálu a/alebo priestorov objednávateľa v rozsahu meno, priezvisko, dátum narodenia, číslo občianskeho preukazu a adresa trvalého bydliska.
12. Objednávateľ nie je povinný umožniť vjazd vozidiel podľa bodu 8.1 písm. i) do areálu a vstup dotknutých osôb podľa bodu 8.1 písm. j) do priestorov objednávateľa, ak zhotoviteľ nesplní svoje povinnosti podľa bodu 8.1 písm. i) alebo 8.1 písm. j) Objednávateľ si vyhradzuje právo neumožniť vstup dotknutých osôb podľa bodu 8.1 písm. j) do priestorov objednávateľa aj v prípade, že zhotoviteľ splní svoje povinnosti tam uvedené.
13. Zhotoviteľ sa zaväzuje písomne informovať objednávateľa o potrebe použiť pri vykonávaní Diela žeriav minimálne 48 hodín vopred.
14. Zhotoviteľ sa zaväzuje písomne informovať objednávateľa o dovoze techniky alebo materiálu minimálne 24 hodín vopred.
15. Objednávateľ sa zaväzuje, že počas plnenia zmluvy umožní zhotoviteľovi parkovanie jedného morového vozidla v areáli objednávateľa.
16. Počas vykonávania Diela zhotoviteľ zodpovedá za ochranu zdravia a bezpečnosť svojich pracovníkov a ostatných fyzických osôb oprávnene sa zdržujúcich na stavenisku.
17. Zhotoviteľ nie je oprávnený vykonať žiadnu zmenu vo vykonávaní Diela bez predchádzajúceho písomného súhlasu objednávateľa a projektanta a dodatku k tejto zmluve, ktorým dôjde k príslušnej zmene Diela, pričom všetky zmeny materiálov, výrobkov a konštrukcií a iné zmeny Diela musia kvalitatívne a technicky zodpovedať Projektu Diela.
18. V súlade s § 18 ods. 1 písm. a) zákona o verejnom obstarávaní sa zmluvné strany dohodli, že v prípade, ak v priebehu vykonávania Diela zhotoviteľ zistí, že je potrebné vykonať naviac práce, ktoré nie sú uvedené v Projekte Diela, je povinný túto skutočnosť bez zbytočného odkladu oznámiť objednávateľovi. Objednávateľ tieto naviac práce schváli po ich posúdení projektantom a stavebným dozorom. Projektant tieto naviac práce posúdi v rámci výkonu autorského dozoru. Po schválení naviac prác objednávateľom podľa tohto bodu bude uzatvorený príslušný dodatok k tejto zmluve. Cena naviac prác sa určí postupom podľa bodu 5.6.
19. Zhotoviteľ je povinný postupovať v súlade s Rozvrhom a Harmonogramom. Nedodržiavanie Rozvrhu alebo Harmonogramu napriek predchádzajúcemu upozorneniu zo strany objednávateľa bude považované za podstatné porušenie záväzkov zhotoviteľa podľa tejto zmluvy.
20. Objednávateľa pri plnení tejto zmluvy zastupujú oprávnená osoba objednávateľa vo veciach realizačných a technických a oprávnená soba objednávateľa vo veciach zmluvných určené v súlade s bodom 15.7. Objednávateľ je oprávnený kedykoľvek zmeniť oprávnené osoby objednávateľa zrušením pôvodného osobitného poverenia a vydaním nového osobitného poverenia. Táto zmena je účinná okamihom kedy dôjde písomné oznámenie o tejto zmene zhotoviteľovi.
21. Oprávnená osoba objednávateľa vo veciach realizačných a technických je oprávnená v rámci plnenia tejto zmluvy podpisovať a preberať písomnosti vo veciach týkajúcich sa vykonávania Diela, podpisovať súpisy vykonaných prác, protokoly podľa bodu 2.3 písm. e), protokol o odovzdaní staveniska podľa bodu 7.5, protokol o odovzdaní a prevzatí Diela alebo jeho časti podľa článku 9, vykonávať zápisy v stavebnom denníku a koordinovať inžiniersko-realizačnú činnosť medzi objednávateľom, projektantom, zhotoviteľom a stavebným dozorom.
22. Oprávnená osoba objednávateľa vo veciach zmluvných je oprávnená preberať písomnosti a viesť rokovania vo veci zmeny tejto zmluvy. Uzatvoriť dodatok k tejto zmluve alebo urobiť úkon smerujúci k jej ukončeniu, najmä podať výpoveď alebo od tejto zmluvy odstúpiť, je oprávnená iba na základe osobitného splnomocnenia alebo poverenia.
23. Zhotoviteľ je povinný oznámiť objednávateľovi kontaktné údaje stavbyvedúceho v rozsahu meno, priezvisko a telefónne číslo najneskôr pri začatí odovzdania a prevzatia staveniska v súlade s bodom 7.2.

**Článok 9**

**Odovzdanie a prevzatie dokončeného Diela**

1. Odovzdávanie a preberanie jednotlivých častí Diela podľa bodu 2.2 po ich riadnom vykonaní prebehne v súlade s Rozvrhom a Harmonogramom na preberacom konaní, ktoré sa uskutoční na základe predchádzajúcej písomnej výzvy zhotoviteľa adresovanej objednávateľovi, a to formou podpísania čiastkového protokolu o odovzdaní a prevzatí jednotlivých častí Diela zmluvnými stranami. Zhotoviteľ je oprávnený zaslať Objednávateľovi výzvu podľa tohto bodu až v momente, keď bude mať k dispozícii všetky doklady podľa bodu 9.3.
2. Keď zhotoviteľ riadne dokončí príslušnú časť Diela podľa bodu 2.2, pripraví ju na odovzdanie a objednávateľa písomne vyzve na prevzatie riadne dokončenej časti Diela, je objednávateľ povinný zvolať preberacie konanie v lehote do 7 pracovných dní po obdržaní písomnej výzvy zhotoviteľa.
3. K začatiu preberacieho konania riadne vykonanej časti Diela podľa bodu 9.1 predloží zhotoviteľ objednávateľovi originály, alebo úradne osvedčené kópie nasledujúcich dokladov:
4. projekt skutočného vyhotovenia Diela pre jednotlivé profesie potvrdený zhotoviteľom, s vyznačením všetkých zmien a odchýlok vykonaného Diela od Projektu Diela schválených a vykonaných podľa tejto zmluvy, v dvoch tlačených vyhotoveniach a zároveň v elektronickej podobe vo formáte .pdf a .dwg,
5. podrobný položkový výkaz vykonaných prác a dodávok,
6. východiskové revízne správy príslušných zariadení, vždy v troch vyhotoveniach,
7. protokoly o vykonaní komplexných skúšok predpísaných normami a Projektom Diela, vždy v troch vyhotoveniach,
8. doklady o uložení stavebnej sute a ostatného stavebného odpadu vzniknutého v súvislosti s vykonávaním Diela, v dvoch vyhotoveniach,
9. doklady o kvalite materiálov, výrobkov, zariadení a konštrukcií zabudovaných do Diela v súlade s príslušnými všeobecne záväznými právnymi predpismi a technickými normami vždy v troch vyhotoveniach, vrátane záručných listov a návodov na obsluhu,
10. doklady potrebné pre vyúčtovanie spotreby elektrickej energie a vody,
11. písomné vyhlásenie zhotoviteľa, že Dielo je vykonané podľa všeobecne záväzných právnych predpisov, technických noriem a podľa Projektu Diela, prípadne so zmenami požadovanými objednávateľom počas jeho vykonávania.
12. Zmluvné strany berú na vedomie, že za riadne vykonanú časť Diela pripravenú zhotoviteľom na odovzdanie objednávateľovi sa považuje časť Diela, ktorá je vykonaná podľa Projektu Diela a podľa tejto zmluvy, pripadne so zmenami požadovanými objednávateľom počas jej vykonávania v súlade s touto zmluvou, pričom:
13. príslušná časť Diela nevykazuje žiadne nedorobky a je vykonaná bez vád,
14. zhotoviteľ predložil k preberaciemu konaniu podľa bodu 9.1 všetky náležitosti uvedené v bode 9.3,
15. Protokol o odovzdaní a prevzatí riadne dokončenej časti Diela vyhotoví objednávateľ v priebehu preberacieho konania.
16. Objednávateľ
17. neprevezme takú časť Diela, ktorá je vykonaná v rozpore s bodom 9.4 písm. a),
18. nepokračuje v preberacom konaní podľa bodu 9.1, ak zhotoviteľ nepredložil všetky náležitosti uvedené v bode 9.3,
19. neprevezme akúkoľvek časť Diela v prípade, že nebola prevzatá predchádzajúca časť Diela.
20. Ak nastane skutočnosť uvedená v bode 9.6, preberacie konanie podľa bodu 9.1 príslušnej časti Diela sa zopakuje v náhradnom termíne. O tejto skutočnosti spíšu zmluvné strany zápisnicu, v ktorej objednávateľ uvedie dôvody, pre ktoré ponúknutú časť Diela neprevzal a podmienky, za ktorých ju v budúcnosti preberie a v ktorej zároveň zhotoviteľ uvedie svoje stanovisko k dôvodom neprevzatia ponúknutej časti Diela. Objednávateľ v zápisnici podľa predošlej vety určí aj termín opakovaného preberacieho konania. Postup preberania príslušnej časti Diela podľa tohto článku sa môže uskutočniť aj opakovane, a to až dovtedy kým odovzdávaná časť Diela bude spĺňať podmienku uvedenú v bode 9.4. Opakovanie preberacieho konania alebo neukončenie preberacieho konania v lehote uvedenej v Rozvrhu nemá vplyv na povinnosť zhotoviteľa odovzdať príslušnú časť Diela v lehote uvedenej v Rozvrhu a na právo objednávateľa uplatniť si zmluvnú pokutu podľa bodu 13.1 písm. a). Nedodržanie termínu opakovaného preberacieho konania určeného objednávateľom v zápisnici sa bude považovať za porušenie povinnosti podľa tejto zmluvy a objednávateľovi vzniká právo na zaplatenie zmluvnej pokuty podľa bodu 13.7.
21. Po ukončení preberacieho konania príslušnej časti Diela podpíšu zmluvné strany objednávateľom vyhotovený čiastkový protokol o odovzdaní a prevzatí tejto časti Diela. Po podpísaní čiastkového protokolu o odovzdaní a prevzatí príslušnej časti Diela ako aj na základe výsledku z obhliadky staveniska, bude zhotoviteľ oprávnený predložiť objednávateľovi čiastkovú faktúru podľa bodu 6.2 a 6.3.
22. Po dokončení a riadnom odovzdaní všetkých častí Diela uvedených v bode 2.2 spôsobom podľa tohto článku objednávateľ prevezme v lehote uvedenej v bode 4.1 písm. b) od zhotoviteľa Dielo ako celok na preberacom konaní, ktoré sa uskutoční na základe predchádzajúcej písomnej výzvy zhotoviteľa adresovanej objednávateľovi, a to formou podpísania finálneho protokolu o odovzdaní a prevzatí celého Diela zmluvnými stranami. Ustanovenia bodov 9.2 a 9.4 až 9.8 sa na preberanie celého Diela uplatnia primerane s tým, že k začatiu preberania celého Diela zhotoviteľ predloží prvé kópie listov zo stavebného denníka. Prevzatie celého Diela podľa tohto bodu môže bezprostredne nadväzovať na  prevzatie poslednej dokončenej časti Diela v súlade s týmto článkom.
23. Ustanovenia tohto článku sa primeranie použijú aj v prípade, že dôjde k ukončeniu zmluvného vzťahu na základe skutočnosti, že jedna zo zmluvných strán využije svoje právo odstúpiť od tejto zmluvy.

**Článok 10**

**Zodpovednosť za škodu a poistenie zodpovednosti**

1. Zhotoviteľ zodpovedá za všetky prípadné škody spôsobené objednávateľovi a tretím osobám, najmä vlastníkom alebo užívateľom okolitých nehnuteľností, počas zhotovovania Diela, alebo v súvislosti s jeho vykonávaním vlastným zavinením, ako aj za škody spôsobené osobami, ktoré použije na splnenie svojich záväzkov, vyplývajúcich mu z tejto zmluvy.
2. Zhotoviteľ je povinný nahradiť objednávateľovi aj takú škodu, ktorá presahuje predvídateľnú škodu.
3. Všetky prípadné pokuty, poplatky a sankcie uložené objednávateľovi príslušnými orgánmi alebo finančné nároky tretích osôb vzniknuté v súvislosti s vykonávaním Diela z dôvodu porušenia povinností zhotoviteľa, je zhotoviteľ povinný nahradiť objednávateľovi, ako zhotoviteľom spôsobenú škodu vo výške uloženej pokuty, poplatku, sankcie alebo finančného nároku v lehote do 10 dní po obdržaní dokladu, ktorým objednávateľ preukáže zhotoviteľovi právoplatné uloženie pokuty, poplatku alebo sankcie, prípadne uplatnenie finančného nároku.
4. Zhotoviteľ sa zaväzuje najneskôr v deň predchádzajúci dňu začatia prác na Diele uzavrieť alebo mať uzatvorenú zmluvu o poistení zodpovednosti zhotoviteľa za škodu spôsobenú činnosťou zhotoviteľa pri vykonávaní Diela (ďalej iba ako „poistenie zodpovednosti“) s poistnou sumou najmenej 1 200 000,00 EUR.
5. Zhotoviteľ je povinný udržiavať poistenie zodpovednosti podľa zmluvy v platnosti a účinnosti do momentu prevzatia celého Diela objednávateľom.
6. Zhotoviteľ je povinný kópiu zmluvy o poistení zodpovednosti podľa bodu 10.5 a písomné potvrdenie poisťovne o platnosti a účinnosti poistnej zmluvy odovzdať objednávateľovi najneskôr v deň odovzdania a prevzatia staveniska podľa bodu 7.2.
7. Zhotoviteľ je povinný do 5 dní od doručenia výzvy objednávateľa preukázať objednávateľovi platnosť a účinnosť zmluvy o poistení zodpovednosti podľa bodu 10.5 predložením písomného potvrdenia poisťovne o platnosti a účinnosti takej poistnej zmluvy nie staršieho ako 5 dní, a to kedykoľvek počas doby určenej v bode 10.6.
8. V prípade vzniku škodovej udalosti pri vykonávaní Diela sa zhotoviteľ zaväzuje poskytnúť objednávateľovi všetku potrebnú súčinnosť pre vyplatenie zodpovedajúceho poistného plnenia objednávateľovi poisťovateľom z poistnej zmluvy podľa bodu 10.5.

**Článok 11**

**Zodpovednosť za vady a záruka za akosť**

1. Zhotoviteľ zodpovedá za vady, ktoré má Dielo v čase jeho prevzatia objednávateľom, aj keď sa stanú zjavnými až po tomto čase, za vady, ktoré vzniknú po jeho prevzatí, ak sú spôsobené porušením povinnosti zhotoviteľa, ako aj za vady Diela, ktoré sa vyskytnú v záručnej dobe.
2. Záručná doba na vykonané a odovzdané Dielo trvá od odovzdania celého Diela podľa bodu 9.9, okrem prípadu uvedeného v bode 11.9,
   1. 60 mesiacov na stavebné práce,
   2. 24 mesiacov na technické a technologické zariadenia; ak výrobca takéhoto zariadení poskytuje na základe technickej dokumentácie, záručného listu alebo iného obdobného dokumentu dlhšiu záručnú dobu, tak na dobu stanovenú výrobcom zariadenia.
3. Záručná doba začne plynúť dňom odovzdania a prevzatia celého Diela podľa bodu 9.9.
4. Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté v tejto zmluve a zodpovedajúce technickým normám a predpisom, že vykonané Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom, teda že vykonané Dielo bude mať počas celej záručnej doby vlastnosti preukázané zhotoviteľom objednávateľovi na úspešne ukončenom preberacom konaní.
5. Na základe písomnej reklamácie objednávateľa je zhotoviteľ povinný na svoje náklady a bez zbytočného odkladu v lehote dohodnutej s objednávateľom a ak nedôjde k dohode v lehote 15 dní od oznámenia vady zhotoviteľovi, odstrániť vady, ktoré malo Dielo v čase odovzdania a prevzatia celého Diela podľa bodu 9.9, aj keď sa stali zjavnými až po tomto čase, vady Diela vzniknuté po odovzdaní, ak sú spôsobené porušením povinností zhotoviteľa a vady Diela vzniknuté v záručnej dobe, a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád zhotoviteľ.
6. Ak sa preukáže zodpovednosť zhotoviteľa za skryté vady Diela, je zhotoviteľ povinný v súlade s § 373 a nasl. Obchodného zákonníka nahradiť objednávateľovi aj prípadnú škodu.
7. Ak sa zhotoviteľ dostane do omeškania s odstránením vád Diela, objednávateľ je oprávnený zabezpečiť ich odstránenie sám alebo prostredníctvom tretej osoby. Náklady, ktoré objednávateľovi vzniknú v súvislosti s odstraňovaním vád diela, si je objednávateľ oprávnený uplatniť u zhotoviteľa a zhotoviteľ je povinný nahradiť ich objednávateľovi do 3 pracovných dní od doručenia písomnej výzvy na ich úhradu.
8. Ak zmluva neurčuje inak, pre zodpovednosť za vady Diela a záruku za akosť Diela platia ustanovenia Obchodného zákonníka, s výnimkou ustanovení § 562 a § 441 ods. 1 Obchodného zákonníka, na ktorých vylúčení sa zmluvné strany dohodli.
9. V prípade, že niektorá zo zmluvných strán v súlade s touto zmluvou využije svoje právo odstúpiť od zmluvy, ustanovenia tohto článku sa primerane uplatnia na zodpovednosť za vady tej časti Diela, ktorá bola v dobe odstúpenia od zmluvy už vykonaná, pričom platí, že záručná doba začne plynúť dňom odstúpenia od zmluvy.

**Článok 12**

**Kaucia**

1. Zmluvné strany sa dohodli, že za účelom potvrdenia svojich zmluvných záväzkov zhotoviteľ zloží v prospech objednávateľa kauciu vo výške 120.000,00 EUR (slovom: stodvadsaťtisíc eur).
2. Kauciu podľa bodu 12.1 môže zhotoviteľ zložiť buď poukázaním finančných prostriedkov v prospech účtu objednávateľa, formou bankovej záruky, alebo formou poistenia záruky.
3. V prípade zloženia kaucie na účet objednávateľa musí byť jednoznačne preukázané, že finančné prostriedky boli v plnej výške pripísané na účet objednávateľa najneskôr jednu hodinu pred termínom začatia odovzdania a prevzatia staveniska stanoveným v súlade s bodom 7.2. Účet objednávateľa na zloženie kaucie vedený v štátnej pokladnici je:

číslo účtu príjemcu (IBAN): SK29 8180 0000 0070 0007 3623,

BIC/SWIFT: SPSRSKBAXXX.

1. V prípade zloženia kaucie vo forme bankovej záruky musí zhotoviteľ najneskôr v lehote uvedenej v bode 12.3 predložiť objednávateľovi potvrdenie o bankovej záruke vydané bankou, ktorá záruku poskytla.
2. Na účely tejto zmluvy sa bankovou zárukou rozumie banková záruka zriadená písomným vyhlásením banky, že uspokojí Objednávateľa do výšky sumy podľa bodu 12.1 alebo výšky sumy upravenej v súlade s bodom 12.12. Banková záruka podľa tohto bodu musí byť zriadená v súlade so všetkými podmienkami ako nasledujú:
3. z bankovej záruky sa plní na prvú výzvu a bez podmienok; nevyžaduje sa predchádzajúca výzva objednávateľa, aby zhotoviteľ splnil svoj záväzok,
4. banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou,
5. banka zaplatí na účet objednávateľa pohľadávku objednávateľa krytú bankovou zárukou do 15 dní po doručení výzvy objednávateľa na jej zaplatenie,
6. plnenie záväzku banky z bankovej záruky objednávateľovi nie je podmienené predložením akýchkoľvek dokumentov banke,
7. banka nemôže uplatniť námietky, ktoré by bol oprávnený voči objednávateľovi uplatniť zhotoviteľ,
8. banka je povinná plniť svoje povinnosti z bankovej záruky, keď ju o to písomne požiada objednávateľ,
9. banková záruka musí byť zriadená minimálne na obdobie 284 týždňov odo dňa prevzatia staveniska od objednávateľa podľa bodu 7.2,
10. ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vystavená v inom ako slovenskom jazyku, musí byť zároveň doložená úradným prekladom do slovenského jazyka,
11. banková záruka zanikne uvoľnením bankovej záruky na základe písomného súhlasu objednávateľa s uvoľnením bankovej záruky vydaného v súlade s bodom 12.12, uplynutím doby, na ktorú je banková záruka zriadená podľa písm. h) alebo uplynutím najmenej 6 mesiacov od predčasného ukončenia platnosti zmluvy, ak dôjde k predčasnému ukončeniu platnosti zmluvy bez ohľadu na dôvod takéhoto ukončenia.
12. V prípade zloženia kaucie vo forme poistenia záruky musí zhotoviteľ najneskôr v lehote uvedenej v bode 12.3 predložiť objednávateľovi doklad vystavený poisťovňou na účely poistenia záruky.
13. Z poistenia záruky ako formy kaucie podľa tejto zmluvy musí vyplývať, že poisťovňa zhotoviteľa poskytne poistné plnenie objednávateľovi do výšky sumy podľa bodu 12.1 alebo výšky sumy upravenej v súlade s bodom 12.11 v lehotách uvedených v bode 12.12. Poistenie záruky podľa tohto bodu musí byť zriadené v súlade so všetkými podmienkami ako nasledujú:
14. z poistenia záruky sa plní na prvú výzvu a bez podmienok; nevyžaduje sa predchádzajúca výzva objednávateľa, aby zhotoviteľ splnil svoj záväzok,
15. poistenie záruky môže byť zriadené poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou,
16. poisťovňa zaplatí na účet objednávateľa poistné plnenie vo výške pohľadávky objednávateľa do 15 dní po doručení výzvy objednávateľa na poskytnutie poistného plnenia,
17. plnenie záväzku poisťovne z poistenia záruky objednávateľovi nie je podmienené predložením akýchkoľvek dokumentov poisťovni,
18. poisťovňa nemôže uplatniť námietky, ktoré by bol oprávnený voči objednávateľovi uplatniť zhotoviteľ,
19. poisťovňa je povinná plniť svoje povinnosti z poistenia záruky, keď ju o to písomne požiada objednávateľ,
20. poistenie záruky musí byť zriadené minimálne na obdobie 284 týždňov odo dňa prevzatia staveniska od objednávateľa podľa bodu 7.2 a spĺňať podmienky zmluvy,
21. ak poistné plnenie poskytne zahraničná poisťovňa, ktorá nemá pobočku na území Slovenskej republiky, poistná zmluvy vystavená v inom ako slovenskom jazyku, musí byť zároveň doložená úradným prekladom do slovenského jazyka,
22. poistenie záruky zanikne uplynutím doby, na ktorú je zriadené podľa písm. h) alebo uplynutím najmenej 6 mesiacov od predčasného ukončenia platnosti zmluvy, ak dôjde k predčasnému ukončeniu platnosti zmluvy bez ohľadu na dôvod takéhoto ukončenia.
23. Ak zhotoviteľ nepreukáže objednávateľovi, že zložil kauciu načas a v plnej výške jedným z dokladov uvedených v bode 7.4 písm. b), je objednávateľ oprávnený odstúpiť od tejto zmluvy.
24. Objednávateľ je oprávnený kauciu uvedenú v bode 12.1 použiť na:
25. uspokojenie pohľadávky voči zhotoviteľovi vzniknutej nezaplatením zmluvnej pokuty,
26. úhradu nákladov na odstránenie zistených skrytých vád Diela v záručnej dobe v prípade, ak zhotoviteľ na základe písomnej reklamácie podľa bodu 11.5 reklamované vady neodstráni v stanovenej lehote,
27. náhradu škody spôsobenej zhotoviteľom objednávateľovi alebo tretím osobám pri plnení tejto zmluvy.
28. uspokojenie pohľadávky voči zhotoviteľovi vzniknutej nezaplatením náhrady škody podľa bodu 10.4,
29. na pokrytie nákladov, ktoré bude musieť objednávateľ vynaložiť na odstránenie vád Diela v súlade s bodom 11.7,
30. na pokrytie nákladov, ktoré bude musieť objednávateľ vynaložiť v prípade, že využije svoje právo odstúpiť od tejto zmluvy.
31. Kaucia musí byť počas celej doby jej trvania k dispozícii v plnej výške podľa bodu 12.1, resp. vo výške upravenej v súlade s bodom 12.12, a to aj v prípade, ak ju objednávateľ v súlade s touto zmluvou celú, alebo sčasti použije.
32. Ak zhotoviteľ zloží kauciu vo forme bankovej záruky alebo vo forme poistenia záruky, musia byť ich podmienky nastavené v súlade s bodom 12.10, pričom zhotoviteľ sa zaväzuje poskytnúť banke, resp. poisťovni všetku potrebnú súčinnosť, aby záruka zodpovedala podmienkam podľa bodu 12.10. Ak zhotoviteľ zloží kauciu poukázaním finančných prostriedkov v prospech účtu objednávateľa, je v prípade, že ju objednávateľ v súlade s touto zmluvou celú, alebo sčasti použije, povinný poukázať na účet objednávateľa finančné prostriedky v takej výške, aby suma kaucie na účte objednávateľa zodpovedala bodu 12.1, resp. 12.12.
33. Ak objednávateľ kauciu zloženú v súlade s bodom 12.1 nepoužije spôsobom podľa bodu 12.9, túto kauciu vráti zhotoviteľovi postupne v troch častiach:
34. po uplynutí 56 týždňov odo dňa prevzatia staveniska od objednávateľa podľa bodu 7.2 poukáže objednávateľ na účet zhotoviteľa časť kaucie vo výške 60.000,00 EUR (slovom: šesťdesiattisíc eur) alebo akceptuje zníženie sumy bankovej záruky podľa bodu 12.5 alebo poistného plnenia podľa bodu 12.7 o túto sumu,
35. po uplynutí 142 týždňov odo dňa prevzatia staveniska od objednávateľa podľa bodu 7.2 poukáže objednávateľ na účet zhotoviteľa časť kaucie vo výške 30.000,00 EUR (slovom: šesťdesiattisíc eur) alebo akceptuje zníženie sumy bankovej záruky podľa bodu 12.5 alebo poistného plnenia podľa bodu 12.7 o túto sumu a
36. po uplynutí 284 týždňov odo dňa prevzatia staveniska od objednávateľa podľa bodu 7.2 poukáže objednávateľ na účet zhotoviteľa zvyšnú časť kaucie vo výške 30.000,00 EUR (slovom: šesťdesiattisíc eur) alebo akceptuje zníženie sumy bankovej záruky podľa bodu 12.5 alebo poistného plnenia podľa bodu 12.7 o túto sumu,

a to všetko v lehote do 21 dní od obdržania písomnej výzvy zhotoviteľa na uvoľnenie vyššie uvedených častí kaucie.

**Článok 13**

**Sankcie**

1. Objednávateľ je oprávnený vyúčtovať zhotoviteľovi zmluvnú pokutu vo výške 0,1 % z ceny za Dielo uvedenej v bode 5.1 za každý, aj začatý deň omeškania s:
2. odovzdaním celého Diela v termíne uvedenom v bode 4.1 písm. b) alebo časti Diela v termíne podľa Rozvrhu v súlade s článkom 9,
3. vykonaním prác alebo splnením povinnosti podľa Rozvrhu,
4. predložením zmluvy o poistení zodpovednosti za škodu podľa bodu 10.4,
5. riadnym odstránením prípadných vád v lehote a spôsobom podľa bodu 11.5.
6. Ak zhotoviteľ poruší povinnosť používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti podľa bodu 1.3, vzniká objednávateľovi právo na zaplatenie zmluvnej pokuty vo výške 500 EUR za každé takéto porušenie, a to aj opakovane.
7. Ak sa zhotoviteľ dostane do omeškania s predložením čestného vyhlásenia podľa bodu 1.4 o tom, že zmluva v zmysle § 34 ods. 3 zákona o verejnom obstarávaní je platná a účinná, vzniká objednávateľovi právo na zaplatenie zmluvnej pokuty vo výške 500 EUR za každý, aj začatý deň omeškania so splnením tejto povinnosti.
8. Ak sa zhotoviteľ dostane do omeškania so splnením povinnosti oznámiť objednávateľovi zmenu údajov svojho subdodávateľa podľa bodu 1.6, alebo povinnosti predložiť písomné oznámenie o zmene subdodávateľa podľa bodu 1.7, vzniká objednávateľovi právo na zaplatenie zmluvnej pokuty vo výške 200 EUR za každý, aj začatý deň omeškania so splnením tejto povinnosti.
9. Ak zhotoviteľ poruší svoju povinnosť byť zapísaný v registri partnerov verejného sektora podľa bodu 1.8, vzniká objednávateľovi právo na zaplatenie zmluvnej pokuty vo výške 200 EUR za každý, aj začatý deň omeškania so splnením tejto povinnosti.
10. Ak zhotoviteľ nepreukáže zloženie kaucie v lehote podľa bodu 7.4 písm. b) a spôsobom podľa článku 12, alebo poruší svoje povinnosti uvedenú v bodoch 12.10 a 12.11, vzniká objednávateľovi právo na zaplatenie zmluvnej pokuty vo výške 1.000 EUR (slovom: tisíc EUR) za každý aj začatý deň omeškania so splnením každej z týchto povinností.
11. Ak zo strany zhotoviteľa dôjde k porušeniu povinností podľa tejto zmluvy, ktoré nie je upravené v bodoch 13.1 až 13.6, vzniká objednávateľovi právo na zaplatenie zmluvnej pokuty vo výške 500 EUR za každé takéto porušenie; ak ide o porušenie povinnosti spočívajúce v omeškaní s plnením v zmluve stanovenej lehote, tak objednávateľovi vzniká právo na zaplatenie zmluvnej pokuty vo výške 500 EUR za každý aj začatý deň omeškania so splnením takejto povinnosti.
12. Lehota splatnosti zmluvnej pokuty uloženej podľa tejto zmluvy je 15 dní od doručenia výzvy na jej zaplatenie zhotoviteľovi.
13. Zaplatenie zmluvnej pokuty uloženej zhotoviteľovi podľa tejto zmluvy ho nezbavuje povinnosti zaplatiť objednávateľovi všetky škody v celom rozsahu, ktoré objednávateľovi vznikli zavinením zhotoviteľa počas vykonávania Diela, ako aj v súvislosti s omeškaním zhotoviteľa s plnením záväzkov, ku ktorým sa zhotoviteľ podľa tejto zmluvy zaviazal.
14. Ak je objednávateľ v omeškaní so zaplatením faktúry, zhotoviteľ je oprávnený účtovať objednávateľovi zákonné úroky z omeškania podľa príslušných platných právnych predpisov.

**Článok 14**

**Spôsob zániku zmluvy**

1. Túto zmluvu možno ukončiť vzájomnou písomnou dohodou zmluvných strán alebo odstúpením ktorejkoľvek zmluvnej strany v súlade s touto zmluvou alebo v súlade so všeobecne záväzným právnym predpisom, najmä § 19 zákona o verejnom obstarávaní.
2. Objednávateľ môže odstúpiť od zmluvy ak:
3. je zhotoviteľ v kríze podľa § 67a Obchodného zákonníka,
4. je na majetok zhotoviteľa podaný návrh na vyhlásenie konkurzu,
5. je na majetok zhotoviteľa začaté exekučné konanie alebo iný výkon rozhodnutia,
6. bol na osobu zhotoviteľa podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe zhotoviteľa konanie o zrušení spoločnosti podľa § 68 ods. 6 Obchodného zákonníka v znení neskorších predpisov,
7. bol na zhotoviteľa podaný návrh na povolenie reštrukturalizácie,
8. bolo na majetok zhotoviteľa zastavené konkurzné konanie pre nedostatok majetku,
9. boli voči zhotoviteľovi začaté konania obdobné konaniam podľa tohto bodu v súlade s právnymi predpismi platnými v krajine sídla zhotoviteľa, alebo
10. objednávateľ preukázateľne zistí, že sa zhotoviteľ dopúšťa nelegálneho zamestnávania,
11. nastane skutočnosť uvedená v bode 12.8, alebo
12. tak stanoví všeobecne záväzný právny predpis.
13. Zhotoviteľ sa zaväzuje objednávateľa písomne informovať o vzniku akejkoľvek skutočnosti podľa bodu 14.2 písm. a) až g), a to najneskôr do piatich pracovných dní odo dňa, kedy sa zhotoviteľ o takej skutočnosti dozvedel.
14. Objednávateľ môže tiež odstúpiť od zmluvy z dôvodu podstatného porušenia povinností zhotoviteľa. Za podstatné porušenie povinností zhotoviteľa sa považuje, ak:
15. zhotoviteľ použije pri vykonávaní Diela výrobky vadné alebo odlišné od výrobkov uvedených v Projekte Diela,
16. zhotoviteľ použije pri vykonávaní Diela výrobky nemajúce vlastnosti uvedené v Projekte Diela alebo deklarované ich výrobcami v produktových listoch týchto výrobkov,
17. zhotoviteľ vykonáva Dielo s inými vadami než sú uvedené v písm. a) a b) tohto bodu aj napriek predchádzajúcemu zhotoviteľovi riadne doručenému písomnému upozorneniu objednávateľa na vykonávanie prác na Diele s vadami; upozornenie podľa tohto písmena musí byť odôvodnené a opodstatnené; toto ustanovenie sa vyťahuje aj na omeškanie s prácami podľa Harmonogramu,
18. zhotoviteľ poruší niektorú z povinností uvedených v bodoch 1.3, 1.8, 1.9, 10.5  
    alebo 10.6
19. zhotoviteľ odovzdá Dielo v rozpore s podmienkami zmluvy,
20. ak zhotoviteľ poruší svoju povinnosť vyplývajúcu mu zo zmluvy s výnimkou prípadu uvedeného v písmene a) až e) tohto bodu, a k náprave nedôjde ani v lehote do 7 dní po písomného upozornení formou zápisu v stavebnom denníku, zápisom z kontrolného dňa alebo osobitným listom.
21. Zhotoviteľ je oprávnený odstúpiť od tejto zmluvy v prípadoch stanovených všeobecne záväznými právnymi predpismi.
22. Účinky odstúpenia nastávajú momentom doručenia písomného oznámenia o odstúpení druhej zmluvnej strane. Odstúpením od tejto zmluvy nie sú dotknuté nároky zmluvných strán na náhradu škody a zaplatenie zmluvnej pokuty.
23. Ak objednávateľ za podmienok uvedených v tomto článku využije svoje právo odstúpiť od tejto zmluvy, je povinný zaplatiť zhotoviteľovi časť ceny za už vykonané práce a výkony vo výške uvedenej v Rozpočte, pričom na odovzdanie, prevzatie, vyúčtovanie a platenie takýchto prác a výkonov sa obdobne uplatnia príslušné ustanovenia tejto zmluvy.

**Článok 15**

**Komunikácia zmluvných strán**

1. Zmluvné strany sa dohodli, že po začatí vykonávania Diela sa budú kontrolné dni konať pravidelne 1 x týždenne, za účasti zástupcov zhotoviteľa, zástupcov objednávateľa, projektanta a stavebného dozoru. V prípade potreby sa objednávateľ a zhotoviteľ formou zápisu v stavebnom denníku dohodnú na zmene v počte, alebo frekvencii kontrolných dní.
2. Písomnosť doručovaná poštovou službou, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
3. Zmluvné strany určujú na účely písomnej komunikácie uskutočňovanej spôsobom podľa bodu 15.2 adresy svojich sídiel/miest podnikania uvedené v záhlaví zmluvy. Objednávateľ je oprávnený využiť na zasielanie písomnej komunikácie podľa bodu 15.2 aj inú zhotoviteľom písomne oznámenú adresu na doručovanie, alebo aktuálnu adresu sídla/miesta podnikania zhotoviteľa zapísanú v obchodnom registri alebo živnostenskom registri Slovenskej republiky, alebo zapísanú v inom verejnom registri.
4. Zmluvné strany určujú na účely elektronickej komunikácie prostredníctvom e-mailu adresy svojich oprávnených osôb oznámené v súlade s bodom 15.7 Až do oznámenia kontaktných údajov svojich oprávnených osôb zmluvné strany určujú na účely elektronickej komunikácie nasledovné adresy:

objednávateľ:

zhotoviteľ:

Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne a táto zmena nadobudne účinky jej oznámením druhej zmluvnej strane.

1. S výnimkou písomností, pre ktoré sa v zmluve požaduje doručovanie spôsobom podľa bodu 15.2 alebo listinná forma, všetku korešpondenciu týkajúcu sa zmluvy a jej plnenia je možné zasielať prostredníctvom e-mailu.
2. Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania, a to aj vtedy, ak ju adresát nečítal.
3. Objednávateľ a zhotoviteľ sú povinní do 5 dní odo dňa nadobudnutia účinnosti zmluvy navzájom si oznámiť mená, priezviská, a kontaktné údaje svojich oprávnených osôb v rozsahu telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby; táto zmena je voči druhej zmluvnej strane účinná okamihom doručenia písomného oznámenia o tejto zmene.
4. V prípade zmeny akýchkoľvek údajov zmluvných strán, ktoré sú relevantné pre plnenie tejto zmluvy, sú zmluvné strany povinné oznámiť túto skutočnosť druhej zmluvnej strane v lehote 7 pracovných dní odo dňa, keď takáto zmena nastala.

**Článok 16**

**Záverečné ustanovenia**

1. Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Prílohami a neoddeliteľnou súčasťou zmluvy sú:
3. príloha č. 1 – Projekt Diela, ktorá bude v listinnej podobe pripojená k jednému z rovnopisov zmluvy určených pre objednávateľa a k jednému z rovnopisov zmluvy určených pre zhotoviteľa; k ostatným rovnopisom zmluvy bude táto príloha pripojená v elektronickej podobe na elektronickom nosiči vo formáte .pdf a .dwg,
4. príloha č. 2 – Rozpočet,
5. príloha č. 3 – Rozvrh.
6. Právne vzťahy výslovne touto zmluvou neupravené sa riadia všeobecne záväznými právnymi predpismi, zvlášť príslušnými ustanoveniami Obchodného zákonníka.
7. Zhotoviteľ sa zaväzuje bezodkladne informovať objednávateľa o každej zmene týkajúcej sa plnenia predmetu tejto zmluvy alebo o okolnostiach, ktoré môžu ohroziť plnenie predmetu tejto zmluvy.
8. Zmluvné strany sa zaväzujú, že sa pokúsia urovnať všetky spory vzniknuté v súvislosti s touto zmluvou vzájomnou dohodou. Na súdne konanie v sporových veciach sú príslušné súdy Slovenskej republiky.
9. Táto zmluva je vypracovaná v piatich rovnopisoch, z ktorých každý má platnosť originálu. Zhotoviteľ obdrží 2 rovnopisy a objednávateľ obdrží 3 rovnopisy.
10. Zmluvné strany si túto zmluvu prečítali, jej obsahu porozumeli, pričom svoju vôľu uzavrieť túto zmluvu prejavili slobodne, vážne, určito a zrozumiteľne a na znak súhlasu ju vlastnoručne podpisujú.

**Za objednávateľa: Za zhotoviteľa:**

V Bratislave dňa ......................... V ................ dňa ............................

.......................................................................... ...............................................................

Ing. Pavol Sýkorčin

generálny tajomník služobného úradu

Ministerstva zahraničných vecí

a európskych záležitostí Slovenskej republiky

................................................................

Ing. Tibor Králik

generálny riaditeľ sekcie

ekonomiky a všeobecnej správy